### Sagsfremstilling

Orientering fra udvalgsformanden:

* Modtagne forslag til vejnavn

Orientering fra øvrige udvalgsmedlemmer:

Orientering fra forvaltningen:

Orientering om kampagnetilsyn på virksomheder og landbrug 2023:

Ifølge lovgivningen skal Tønder Kommune gennemføre tilsynskampagner hvert år. I virksomhedsgruppen under Myndighedsafdelingen har kampagnetilsynene handlet om kildeopsporing af tungmetaller i spildevandsslam. Der er ført tilsyn hos 9 virksomheder, der ligger i oplande til renseanlæg, der har problemer med at overholde grænseværdier for tungmetaller i slammet. Virksomhedsgruppen har fået opdateret viden om spildevand og hvilke kilder, der er til forurening af spildevandsslammet. Kilderne kan være virksomheder, der danner metalspåner og –støv, spildevand fra kompressorer, ”skrubber-anlæg”, gulvvaskemaskiner, skæreborde, samt oplag ved varmeværker, korn- og foderstofvirksomheder.

På landbrugssiden er fokus i år rettet imod revner i gyllebeholdere, da Tønder Kommune ved tilsyn har observeret revner i betonelementerne på flere store gyllebeholdere. Landbrugsgruppen under Myndighedsafdelingen skal skaffe et overblik over omfanget af problemet. Der er i Tønder Kommune 32 gyllebeholdere på 5000 m3 eller derover registreret. Hvis der konstateres revner i beholderne, bliver det håndhævet, at der skal udføres en supplerende beholderkontrol.

Evalueringen af tilsynskampagnerne bliver offentliggjort på Danmarks Miljø Administration, (DMA)

[adresse] - Etablering af fugleskjul og informationsbase

For projektopstarten har der været fokus på formidlingen af området fremadrettet. Dette betyder, at der i et samarbejde mellem de to lokale lodsejere, [adresse] og Tønder Kommune arbejdes for at etablere et fugleskjul og en informationsbase i særklasse som området berettiger til. En betydelig del af etableringsomkostningerne på i alt 3.393.125,00 kr. (anslået), søges via fondsmidler. Der er rettet henvendelse til Mathias Bertelsen, 15. Juni Fonden, Friluftsrådet og Norlys Vækstpulje. Tønder Kommune har fra projektopstarten forpligtiget sig til at bidrage til formidlingsdelen, som i den samlede finansiering for denne del udgør 350.000 kr., der finansieres af driftskontoen for naturformidling.

[adresse]

Klima-, Vækst- og Udviklingsudvalget behandler på mødet den 5. oktober 2023 en sag om opstart af planlægning for festivalpladsen i Tønder for at sikre de fremtidige udviklingsmuligheder for Tønder Festival samt andre aktiviteter i området og forenkle de tilbagevendende tilladelsesprocedurer i forbindelse med festivalens afholdelse

Udvidelse af [adresse], revision af lokalplan

Klima-, Vækst- og Udviklingsudvalget behandler på mødet den 5. oktober 2023 en sag om udarbejdelse af et nyt plangrundlag for en udvidelse af kapaciteten på autocamperpladsen, [adresse] for butikscenter [adresse]

Klima-, Vækst- og Udviklingsudvalget behandler på mødet den 5. oktober 2023 en sag om godkendelse af en temaplanstrategi for udvikling af butikscenter [adresse]. Temaplanstrategien skal indgå som en del af ansøgningsmateriale til forsøgsordning for kyst- og naturturisme, som ansøges med henblik på at realisere projektet på [adresse]

Synliggørelse af fodgængerfelter

På baggrund af borgerhenvendelse og sikring af skolepatruljens arbejde planlægger Plan & Mobilitet at synliggøre fodgængerfeltet på [adresse] i [adresse] med ny belysning, belyste fodgængerskilte og ny afmærkning ved fodgængerfeltet, hvor skolepatruljen arbejder.

Samtidig planlægges ekstra blink på anlægget ved Tønderhallerne. Udgiften til disse forbedringer finansieres af driftskonto til trafiksikkerhed.

Fodgængerfeltet over [adresse] mellem [adresse] og [adresse] forbedres ligeledes i løbet af efteråret. Dette projekt udføres samtidig med, at der opsættes digitale tavler på [adresse] ved busstationen, og finansieres af samme anlægskonto som de digitale tavler.

Opsætning af nye fartvisere

For at understøtte 60 km-strækningen gennem [adresse] opsættes i løbet af efteråret to fartvisere på [adresse] og Sarah Eriksen. Fartviserne finansieres af driftskontoen til trafiksikkerhed.

Der opstilles ligeledes nye fartvisere på [adresse] i Løgumkloster og på [adresse] i Toftlund. Disse opsættes i forbindelse med tidligere besluttede anlægsarbejde.

Årshjul

Årshjulet er et dynamisk styringsværktøj, der skal give Teknik- og Miljøudvalget løbende, samlet overblik over udvalgets aktiviteter, der ligger ud over de faste udvalgsmøder.

### Direktøren for Teknik/Miljø, Service og Beskæftigelse indstiller,

|  |  |
| --- | --- |
| at | orienteringen tages til efterretning. |

### Beslutning

Orienteringen taget til efterretning.